香港U23東方鬥青春火花
今日另一場港超聯賽事,香港U23於斧山道運動場擺下擂台迎戰東方。香港U23上輪大踢爭氣波,取得成軍3季以來聯賽首勝,球員信心倍增,面對力爭延續不敗走勢的前列分子東方,雙方年輕球員們的比併,隨時成為勝負關鍵。(周日下午3時開賽)
林智豐有信心搶分而回
香港U23上場聯賽力挫晉峰,成軍3季以來首嘗聯賽勝利滋味,士氣大振。談到今場對手,前鋒林智豐指東方近況大勇,呼籲球隊要先做好防守,但有信心只要發揮應有水準,隨時能再炮製驚喜:「東方呢排啲波好順,不過我哋之前喺盃賽對住佢哋,都踢得唔錯,希望大家保持住呢個水準,盡力搶分。」「智豐」又預計是役不會有太多進攻機會,但會努力作壓逼,為球隊製造突擊機會。
上輪大派晉峰5蛋後,東方各項賽事已7場不敗,走勢強勁。上場攻入個人聯賽第二球的丹尼爾(Dani),表示會繼續依足主教練盧比度部署,協助球隊在餘下聯賽爭取全勝。面對剛剛贏波而回的香港U23,Dani承認今場頗具挑戰:「今季我哋喺『菁英盃』試過畀香港U23逼和,知道今日唔易踢,佢哋有隊形又好肯跑,加上啱啱贏波,呢場波要加倍專注。」